Η ζωή είναι ωραία με τα μάτια κλειστά

Η ζωή είναι ωραία με τα μάτια κλειστά (Ισπανικά: Vivir es fácil con los ojos cerrados) είναι ισπανική δραματική κομεντί παραγωγής 2013 σε σκηνοθεσία του Νταβίντ Τρουέμπα και με πρωταγωνιστή τον Χαβιέ Κάμαρα. Ο τίτλος της ταινίας προέρχεται από ένα στίχο του τραγουδιού Strawberry Fields Forever των Μπιτλς.

Η ταινία κέρδισε έξι Βραβεία Γκόγια, συμπεριλαμβανομένων Καλύτερης ταινίας, Καλύτερου σκηνοθέτη και Καλύτερου πρωταγωνιστή. Η ταινία ήταν η Ισπανική υποψήφιότητα για την καλύτερη ξενόγλωσση ταινία στα Βραβεία Αμερικανικής Ακαδημίας Κινηματογράφου 2014 αλλά δεν κέρδισε.

Πλοκή

Στην Ισπανία του 1966 ο Αντόνιο (Χαβιέ Κάμαρα), ένας δάσκαλος αγγλικών, όντας μεγάλος θαυμαστής του Τζον Λένον, συνηθίζει να διδάσκει Αγγλικά στους μαθητές του μέσω των στίχων των τραγουδιών των Μπιτλς. Όταν πληροφορείται ότι ο Λένον βρίσκεται στην Ισπανία για τα γυρίσματα της ταινίας Πώς κέρδισα τον πόλεμο (How I Won the War), σε σκηνοθεσία του Ρίτσαρντ Λέστερ, αποφασίζει να ξεκινήσει ένα οδικό ταξίδι με προορισμό την Αλμερία και στόχο να τον συναντήσει από κοντά. Στο δρόμο θα συναντήσει την Μπελέν (Ναταλία ντε Μολίνα) ένα νεαρό κορίτσι τριών μηνών έγκυο, και τον Χουάνχο (Φρανσέσκ Κολομέρ), ένα δεκαπεντάχρονο αγόρι που το έσκασε από το σπίτι του εξαιτίας του άκρως καταπιεστικού πατέρα του. Οι τρεις τους θα συνεχίσουν μαζί το ταξίδι και χαμένοι στην αναζήτηση του Λένον θα ανακαλύψουν τελικά ο καθένας το όνειρό του.

 Διανομή ρόλων 

 Χαβιέ Κάμαρα ως Αντόνιο
 Ναταλία ντε Μολίνα ως Μπελέν
 Φρανσέσκ Κολομέρ ως Χουάνχο
 Τζοργκ Σανζ ως πατέρας του Χουάνχο
 Αριάντα Γκιλ ως μητέρα του Χουάνχο
 Ραμόν Φοντσερέ ως Ραμόν
 Ρογκέλιο Φερνάντες ως Μπρούνο

Βραβεία & υποψηφιότητες

 Βραβείο  Κατηγορία  Παραλήπτης  Αποτέλεσμα Γκόγια Καλύτερης ταινίας  Καλύτερος σκηνοθέτης Νταβίντ Τρουέμπα  Καλύτερος ηθοποιός Χαβιέ Κάμαρα  Καλύτερη ηθοποιός Ναταλία ντε Μολίνα  Καλύτερο πρωτότυπο σενάριο Νταβίντ Τρουέμπα  Καλύτερη πρωτότυπη μουσική Πατ Μέθενι  Καλύτερα κοστούμια Λαλά Χιούτε  Premios Feroz Καλύτερη κωμωδία  Καλύτερος σκηνοθέτης Νταβίντ Τρουέμπα  Καλύτερο σενάριο Νταβίντ Τρουέμπα  Καλύτερος πρωταγωνιστής Χαβιέ Κάμαρα  Β 'Γυναικείου Ρόλου Ναταλία ντε Μολίνα  Καλύτερο πρωτότυπο soundtrack Πατ Μέθενι 

Παραπομπές

Εξωτερικοί σύνδεσμοι



Κατηγορία:Ταινίες του 2013
Κατηγορία:Ισπανόφωνες ταινίες
Κατηγορία:Ισπανικές ταινίες
Κατηγορία:Ισπανικές κωμικές ταινίες
Κατηγορία:Βραβείο Γκόγια καλύτερης ταινίας
Κατηγορία:Ταινίες γυρισμένες στην Αλμερία